Decebal T. Stoika Locotenent Colonel

S-a născut la Slatina – Olt, în 1905. A comandat Regimentul 3 Artilerie “Franța” și a luat parte la război iulie 1941 – noiembrie 1942. Cursul primar l-a făcut la Turnu Măgurele și apoi la Slatina. Două clase de liceu la Iași (în refugiu din cauza războiului 1916), restul la Liceul Militar Mihai Viteazul din Târgu Mureș – 1919. Absolvent al Școlii Militare de Artilerie din Timișoara 1924-1926. Căpitan-comandant al bateriei a II-a din Regimentul I Artilerie Călăreață, a luptat în est în 1941 la Vinogradofca, Nicolaev, Varvasofca etc.

Comandant al Diviziei în Regimentul I Artilerie Călăreață a luptat în 1943-1944 la Arad, Rodna și apoi cu Regimentul 1 Artilerie Grea, în 1944-1945 în Budapesta, Cehoslovacia, râul Ipolli (NV Lucenet, masivul muntelui Tatra). Ca maior comandant de divizie în Regimentul I Artilerie Grea de tunuri de 120 mm – a luat parte la luptele de la Nascova, Pliesovce, Serbca, Oremov-Laz, Sclene – Toplițe, pe râul Gron, Zvolen etc. Apoi, cu Regimentul I Artilerie Grea Moto – în Moravia-Pistiani: Novemesto, Cromerjij, Ungarsche – Brod, Bruno etc, până la 10 mai 1945, când a avut loc Capitularea Berlinului.

Din căsătoria sa cu Denisa Georgescu – artistă plastică – au rezultat 4 copii: Mihaela (profesoară de matematică), Lucrețiu (matematician), Bogdan (economist politic) și Laurențiu. Aceste note le-am primit din scrisoarea trimisă de Decebal din 8 noiembrie 1972, de pe Șantierul de Drumuri I. E. St. Ionești, Of. Poș. Găești-Dâmbovița, și completată în fi nal de fi ul său Lucrețiu. Titus 20 XI 1972

Florian Laurenţiu Stoika

Contents